
„Iznajmljivanje” - novl oblik 
eksploatacije radnika! 


U nekim domaćim medijima 
se ovih dana povela polemika o 
najaktuelnijem obliku eksploatacije 
radnika, koji je u Srbiji provučen na 
mala vrata kroz proceduru zakon- 
skog usvajanja. Taj oblik eksploataci- 
je se zove „iznajmljivanje radnika" od 
takozvanih agencija za privremeno 
zapošljavanje. Radnici koji se zapo- 
sle u nekoj firmi posredstvom agen- 
cije za privremeno zapošljavanje 
dobijaju znatno manju platu za isti 
posao od radnika koji su zaposleni 
za stalno. Naravno da je u pitanju 
pljačka, naravno da je u pitanju još 
jedna u beskrajnom nizu prevara ko- 
je se serviraju kao rešenje za sve ve- 


ću nezaposlenost: zaposlite se preko 
naše agencije, a mi ćemo vam uzeti 
samo jedan mali deo vaše ionako 
mizerne plate... 

To je oblik eksploatacije u kome je 
radnik u stalnom radnom odnosu sa 
agencijom koja ga potom iznajmljuje 
nekoj firmi u kojoj provodi ceo radni 
dan. U javnosti ove radnike već zovu 
„radnici na lizing“. Neko bi pomislio 
da je ovakav rad nešto bizarno, retko 
a možda čak i ilegalno, ali je ovakva 
vrsta zapošljavanja postala sasvim 
legalna - još u februaru prošle godi- 
ne usvojen je Zakon o potvrđiva- 
nju konvencije Međunarodne 
organizacije rada o privatnim agen- 


cijama za zapošljavanje, što znači 
da je ovaj oblik rada zvanično deo 
pravnog sistema u Srbiji. 

Ovaj oblik eksploatacije uopšte nije 
beznačajan jer prema podacima zva- 
ničnih sindikata u Srbiji je čak 50.000 
ljudi na ovaj način privremeno za- 
posleno, što znači da ih je u stvar- 
nosti verovatno mnogo više. Ovaj 
oblik eksploatacije ne iznenađuje, 
jer kapitalizam konstantno stavlja 
radničku klasu u sve gori položaj. 
Taj položaj se neće popraviti dok 
se radnici sami ne organizuju, dok 
ne odluče da preuzmu svoja radna 
mesta i sami stvore svoju budućnost. 
U suprotnom, budućnosti neće biti! 


Vranje: dobili 600.000 evra 
subvencija, a ne isplaćuju plate 
radnicima 

Oko 480 zaposlenih u firmi 
,,Sanč“ su u štrajku jer još nisu 
primili ni decembarsku zaradu, 
a ne dobijaju ni topli obrok. Oni 
od kraja prošle nedelje dolaze na 
posao, ali ne rade. Iako je štrajk 
prijavljen, direktor i vlasnik firme 
Srđan Dejković je ,,organizatore“ 
štrajka izbacio iz fabrike. Mla- 
đan Dinkić je oktobra 2010, 
kao ministar ekonomije, obišao 
novootvorene pogone ,,Sanča“ i 
sa Srđanom Dejkovićem, direkto- 
rom i vlasnikom, potpisao ugovor 
o dodeli 600.000 evra kako bi 
otvorio 300 novih radnih mesta. 


Leskovac: prevareni radnici 
blokiraju put 

Oko 50 radnika leskovačke fabrike 
„Interlemind” ponovo je blokiralo 
regionalni put Leskovac-Vlasotince- 
Vranje. Zahtevaju rešavanje pro- 
blema tog preduzeća koje ne radi 
više od godinu dana. Oni ne primaju 
plate 16 meseci i najavili su da će 
naredne nedelje protestovati ispred 
vlade Srbije. Radnike „Interlemin- 
da” su u predizbornoj kampanji 
obišli ministar privrede Igor Mirović 
i gradonačelnik Leskovca Goran 
Cvetanović i obećali „rešenje”, ali 
sada su na to, kako navode radnici, 
zaboravili. Takođe, plaše se da bi 
mogli da dožive sudbinu „Livnice”, 
koja je potpuno uništena. 


Srbija: platu redovno prima tek 
svaki peti zaposleni u privatnom 
sektoru 

Тек 21,8 odsto preduzeća u privatnom 
sektoru redovno isplaćuje zarade pr- 
vog u mesecu, prema podacima Unije 
poslodavaca. Oko 39 odsto preduzeća 
zarade isplaćuje u roku od 60 dana, a 
preostalih 39 procenata kasni više od 
dva meseca. Koliko je među oko 1,7 
miliona zaposlenih onih koji rade, a ne 
primaju platu - niko u državi ne zna. 
Stanje dugovanja se menja iz meseca 
u mesec, ukupan obim dugovanja ne 
može se utvrditi, jer sada ne postoji 
institucija koja bi to mogla da utvrdi. 
U još gorem položaju se nalaze oni 
koji uopšte nemaju posao, a takvih je 
oko 770.000. 


“BEZ SVOG SINPIKATA, RAPNIK JE JOŠ VEĆI ROB GAZPE NEG0 SA NJIM.” Pžozef labadi 





ZAGREU DIBUE 


4. april - Dan studenata 

Istorijska lekcija I Inspiraclia za budućnost 


Preporučujemo film 


The Pentagon Papers 
( 2003 ) 

Suština američke 
spoljne politike za 
vreme hladnog rata 
je bilo sprečiti da 
komunisti dođu 
na vlast u bilo 
kojoj zemlji koja 
već nije postala 
komunistička, 
u strahu da će 
ubrzo i okolne zemlje takođe postati 
komunističke, padajući jedna za drugom 
kao domine. U osnovi ove politike je 
bila strategija stvaranja pojasa anti- 
komunističkih zemalja od mediterana do 
dalekog Istoka. Cilj je bio sprečiti širenje 
uticaja Sovjetskog saveza i posebno 
izlazak na topla mora. Ukoliko se ovo 
razume, lakše je shvatiti i celokupan 
američki angažman u Vijetnamu i ostat- 
ku Jugoistočne Azije. Protagonista filma 
je izuzetni mladi analitičar, koji je sub- 
jekt američke hladnoratovske ideologije 
širenja liberalno-demokratskih vrednosti 
i opasnosti od komunističkog domino- 
efekta. Njegova najveća želja je da doprine- 
se pobedi Amerike i zbog toga počinje da 
radi za RAND korporaciju, jedno vreme 
radi za Pentagon, odakle se ponovo vraća 
u RAND i odlazi u Vijetnam da bi na licu 
mesta proveravao izveštaje koji se šalju, 
kako bi povećao tačnost podataka koje 
dobijaju analitičari u Americi. Međutim, 
kada je dospeo u centar dešavanja, u srce 
ideologije, shvatio je koliko su izvešaji 
lažirani, da niko zapravo ne zna šta se 
stvarno dešava i da je politika koja se vodi 
potpuno pogrešna. Njegovo razočarenje 
se nastavlja i nakon povratka kući, kada 
je njegov izveštaj stavljen u fijoku; ovo 
razočarenje se produbljuje kada dođe u 
posed velikog internog vojnog izveštaja 
na preko 7000 strana u kome se jasno vidi 
istina o angažmanu u Vijetnamu. Nakon 
što je bezuspešno kontaktirao razne 
liberalne političare nudeći im dokumente 
do kojih je došao, odlučuje da o podatke 
učini javim i daje ih novinarima... 
Zasnovano na istinitim događajima. 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Danas se 4. april slavi kao 
dan studenata Beogradskog 
univerziteta i tim povodom 
se organizuju razne proslave i 
studentske žurke. Većina stude- 
nata ne zna da je 4. april 1936. 
godine bio drugi dan generalnog 
štrajka studenata Beogradskog, 
Zagrebačkog, Ljubljanskog, Sko- 
pskog i Subotičkog univerziteta 
povodom fašizacije zemlje i pro- 
tiv vlade Milana Stojadinovića. 

Drugog dana štrajka policija 
je zajedno sa fašistima iz 
nacionalističke organizacije 
ORJUNA pokušala da upadne 
na nekoliko fakulteta i da razbije 
štrajk. Studenti u štrajku su pru- 
žili žestok otpor, sukobili se sa 
policijom i fašistima. Tog dana je 
na Medicinskom fakultetu ubi- 
jen, sa dva uboda nožem, stu- 
dent, član komunističke partije, 
Žarko Marinović koji je pokušao 
da svojim telom zaštiti druga. 

Ovaj dan treba da podseti sve 
studente da ne treba da slušaju sve 
što im država servira, već da budu 
sila društvenog progresa. Treba 
da ih podseti da su se studenti 
tada svojim životima suprotstavi- 
li državi, nadolazećem fašizmu 
i svemu onom što su tada videli 
kao sile mraka koje pokušavaju 

Daliste 
znali O 

...da je dug za kreditne kartice 
jedan od glavnih uzroka samou- 
bistava u zapadnom svetu, a 
zbog njega se godišnje ubije 

oko 22.000 Ijudi? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


da vrate čovečanstvo u kameno 
doba. 

Tragična smrt Žarka Marinovića 
šalje snažnu poruku sa distance 
od skoro osamdeset godina: kada 
nepravda postane zakon, borba i 
otpor svih ljudi svesnih nepravde 
postaje nužnost. Jedino se zaje- 
dno možemo izboriti protiv svih 
nepravdi u kojima živimo. 

Mladi ljudi koji su se tokom 
generalnog štrajka od 3. do 28. 
aprila 1936. suprotstavili policiji 
i fašistima isti su oni mladi 
ljudi koji su se kasnije uputili 
ka Španiji da se bore na strani 
istine, pravde i života protiv ge- 
nerala Franka, isti oni mladi 
ljudi koji su tokom četiri godi- 
ne Narodnooslobodilačkog rata 
svojom krvlju ispisali najslavnije 
stranice istorije jugoslovenskih 
naroda i koji su na kraju satrli 
fašiste i domaće izdajnike poslav- 
ši ih na smetlište istorije, gde im 
je i mesto. 

Smrt Žarka Marinovića i borba 
njegovih drugarica i drugova 
treba da bude inspiracija da- 
našnjim studentima da se bore 
za svoja prava, da ne ćute i ne 
trpe razna ugnjetavanja od stra- 
ne države i fakultetskih uprava, 
već da se organizuju na direk- 
tno demokratskim osnovama i 
pokrenu ozbiljnu i promišljenu 
borbu za bolje uslove života i 
studiranja. 

Osnovni zahtev trebalo bi da 
bude svima dostupno, kvalitetno, 
besplatno obrazovanje. Studenti 
u Grčkoj su uspeli da dobiju 
ispunjenje ovog zahteva koji 
mnogim studentima u Srbiji zvu- 
či kao naučna fantastika. Kako? 
Organizovali su istovremene 
permanentne blokade skoro 
svih fakulteta u zemlji i držali ih 
do ispunjenja svih studentskih 
zahteva. 
















ROPSKIRAD U SENCIMUNDIIALA 

Preko milion radnika u ropskim uslovima gradi objekte za Svetsko prvenstvo u fudba- 
lu 2022. godine u Kataru. Glavni arhitekta infrastrukture je unuk zloglasnog naciste. 



U Kataru će se 2022. održati Sve- 
tsko prvenstvo u fudbalu. Kao 
što to biva kada se priprema ova 
najveća fudbalska manifestaci- 
ja, i Katar je odmah po dobija- 
nju organizacije, 2010. godine, 
počeo izgradnju luksuzne, 
megalomanske infrastrukture 
za ovaj događaj. Katarske vlasti 
i gazde su građevniske radnike 
stavile u još teže uslove rada i 
života od onih koji već vladaju 
u ispostavama NATO pakta u 
regionu Persijskog Zaliva, gde 
skoro svu radnu snagu čine 
radnici iz siromašnih zemalja 
Jugoistočne Azije (u Kataru čak 
94 %). 

Na katarskim gradilištima je 
od početka izgradnje, pre četiri 
godine, već poginulo preko 1000 
radnika. Statistički, svaki dan 
pogine jedan, uz procene da će 
do završetka izgradnje poginuti 
preko 4000. Prema zvaničnim 
podacima, do danas je poginulo 
preko 700 radnika iz Indije, u 
zadnje dve godine preko 300 
radnika iz Nepala, uz nepoznat 
broj onih iz drugih zemalja, 
poput Indonezije, Pakistana, 
Bangladeša i Filipina. 


Reći da su ovi ljudi robovi nije 
preterivanje. Po dolasku u Katar 
pasoši im se oduzimaju, a tokom 
boravka zarade ,,čuvaju“ firme 
koje ih zarobljavaju po pravilima 
tzv. kafala sistema ,,sponzorstva“ 
po kome radnik može da na- 
pusti posao i Katar tek kada to 
firma ,,sponzor“ odobri, pod us- 
lovom da uopšte preživi rad na 
temperaturama koje često prela- 
ze 50°C (tokom leta prošle godi- 
ne od srčanog udara izazvanog 
temperaturama je umrlo 44 
nepalska radnika), nedostatak 
vode za piće, izgladnjivanje i 
prepunjene nehigijenske spa- 
vaonice. Pomenuti sistem predsta- 
vlja pravno sankcionisanu spre- 
gu između države i privatnih 
firmi koja omogućava hapšenje i 
kažnjavanje onih koji pokušaju da 
napuste posao ili odbiju robovski 
rad i ovakve uslove života. 

Veoma je indikativan podatak da 
je glavni arhitekta infrastrukture 
za Svetsko prvenstvo niko drugi 
do sin čuvenog naciste, Alberta 
Špera, Hitlerovog glavnog ar- 
hitekte, ministra za naoružanje 
i ratnu proizvodnju, te jednog 
od pet glavnih zvaničnika vlade 


Trećeg rajha - Albert Šper 
mlađi. Sve ovo postaje utoliko 
neverovatnije ukoliko se ima 
u vidu da je Šper stariji u 
Nirnbergu osuđen pre svega 
zbog organizovanja i korišće- 
nja robovskog rada. 

Šper mlađi je još kao relativno 
mlad čovek postao fasciniran 
bliskoistočnim diktaturskim 
režimima. Kao i njegov otac, 
po sopstvenom priznanju voli 
vođe koje ,,još uvek imaju 
hrabrosti za velike planove”. 
Od 70-ih godina prošlog veka 
sa svojom firmom „Albert Šper 
i partneri“ izvodi grandiozne 
ahitektonske projekte u regionu 
Persijskog Zaliva, ali tvrdi da iz 
„moralnih razloga” nikada nije 
prihvatio da radi za Gadafijev 
režim. Njegov najpoznatiji 
projekat je diplomatski kvart u 
Rijadu, u Saudijskoj Arabiji, u 
čijoj blizini su trgovi na koji- 
ma uvek možete prisustvovati 
javnom odrubljivanju glave. 

Dok šef Fife, Sep Blater, 
promoviše mundijal 2022. 
propagandnim filmom koji 
prikazuje nasmejanu decu i 
trijumf volje nad pustinjom, 
sa kandidaturom Katara u 
kožnom povezu u rukama 
(kažu da je u pitanju koža 
za fudbalsku loptu), preko 
milion tamnoputih robova je 
počelo izgradnju spomenika 
„atletskom duhu“ koji povezuje 
svet u nadi da će dobiti kona- 
čno rešenje svojih finansijskih 
nedaća. Da podsetimo, glavni 
projekat Alberta Špera starijeg 
je takođe bio grad-spomenik 
Germanija, novi Berlin na me- 
stu starog, prestonica Trećeh 
rajha i novog sveta ujedinjenog 
pod nacističkom čizmom. 








Osuđenik poreklom iz Albanije, Ilija Kareli, 
izbo je 25. marta na smrt zatvorskog stražara 
improvizovanim nožem u grčkom zatvoru 
Malandrino. Iako je Kareli u zatvoru već 
16 godina, nedavno mu je odbijen dopust. 
Ubijeni tamničar, koga mediji predstavljaju 
kao nedužnu žrtvu, bio je ustvari zloglasni 
mučitelj koji je zatvorenike bičevao ele- 
ktričnim kablovima. Kareli je prebačen 
u samicu zatvora Nigrita (u blizini grada 
Seres) u kojoj je kasnije pronađen mrtav 
usled višestrukih unutrašnjih povreda i 
teških preloma izazvanih neprekidnim 
prebijanjima ubica u uniformi. Ovom do- 
gađaju prethodila je najava zatvorenika 
da će organizovati proteste protiv svirepih 
uslova koji vladaju u grčkim zatvorima 
i protiv predloga zakona o zatvorima 
„maksimalne bezbednosti”. Prema tom 
novom zakonu, „opasni” zatvorenici koji 
budu poslati u jedinice tipa „С” neće imati 
pravo na dopuste, a značajno će im biti 
ograničeno i pravo na posete. 

Kao odgovor na ubistvo Ilije Karelija, 
kao i na monstruozni zakon, zatvorenici 
i zatvorenice nekoliko zatvora u Grčkoj 


počeli su da odbijaju zatvorsku hranu i 
zaključavanje u ćelije. U nedelju 30. marta 
održan je skup ispred zatvora Nigrita. Akci- 
ja je trajala više od jednog sata, a učestvova- 
lo je oko 100 demonstranata iz Soluna, 
Seresa i Kavale. Između demonstranata i 
zatvorenika razmenjivani su povici protiv 
zatvorske uprave, kao i slogani protivpolici- 
je. Uprava je pokušala da spreči komunika- 
ciju između zatvorenika i ljudi koji su se 
okupili u znak solidarnosti. Aktivirani su 
alarmi, a putem razglasa su konstantno 
emitovana obaveštenja kako bi se sprečilo 
da se pokliči i pesma demonstranata čuju 
unutar zatvora. Međutim zatvorenici nisu 
bili obeshrabreni tim pokušajima tamniča- 
ra, posebno u krilu C2, gde su razbijali 
kamere za nadzor i prozore. 

Policija iselila skvot u Korunji 

25. mart. Brojne policijske snage iselile 
su skvotirani socijalni centar Palavea 
u gradu Korunja na severu Španije. Na 
desetine policijskih vozila za suzbijanje 
demonstracija, uz podršku vozila „Civil- 
ne garde”, napalo je zgradu rano ujutro, 


čime je brutalno ugušeno tri godine 
samoupravljanja i slobode u ovom skvotu. 
Tokom operacije, u zgradi je boravila samo 
jedna osoba - žena koja je u skvotu pronašla 
utočište nakon što je, pre nekoliko meseci, 
izbačena iz svoje kuće. 

Lisabon: akcija za besplatan javni prevoz 

Na stanici lisabonskog metroa Kampo 
Grande održan je skup pod sloganom 
„Otvori oči i bori se protiv kapitalističke 
prevare! Želimo besplatan javni prevoz 
za sve”. Akciju je inicirala Portugalska 
sekcija Međunarodnog udruženja radnika i 
radnica (AIT-SP) kao odgovor na kampanju 
Metroa i kompanije Karis (javno preduzeće 
odgovorno za gradski prevoz) kojom se 
apeluje na putnike da prijavljuju sve one 
koji ne plaćaju kartu i voze se besplatno. 

Glavni slogan protesta predstavlja odgo- 
vor na slogan koji je korišćen u kampanji 
i koji ljude poziva da „otvore oči i bore se 
protiv švercovanja”. 

Tokom dvočasovnog okupljanja podelje- 
no je nekoliko stotina letaka prolaznicima 
i putnicima gradskog metroa. 


Centar za liberterske studije predstavlja: 

Mlada Bosna, studija 
Veselina Masleše 


Jedino su znali s kim ne mogu. I to su glasno i jasno 
govorili. Nisu mogli i nisu hteli sa onima koji su se 
odvojili od naroda, kojemu se nažalost ni oni sami 
nisu umeli približiti, iako nisu bežali od njega. Misli- 
li su da rade za njega, makar i bez njega. I to je bilo 
najglavnije pitanje na koje nisu umeli naći odgovor. 

TRANSPARENT NA STANICI METROA U LISABONU: „OTVORI 
OČI I BORI SE PROTIV KAPITALISTIČKE PREVARE! ŽELIMO 
BESPLATAN JAVNI PREVOZ ZA SVE" 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 




nJ o QC ! 
? - W ! 
tt> < 
C n < 


o5 C/D co 

JZ. W rr\ ГЧ1 


™ z пп ! 

CL (Л O ' 
O ^ ° 


Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 























